ઉંદરોના ઉપદ્રવથી ઘણી વખત ત્રાસી જવાય છે. આ ત્રાસને દૂર કરવા માટે કોઇ દેશે ખાસ યોજના બનાવી હોય તેવું પહેલી વખત બનવા જઇ રહ્યાં છે. જાપાન સરકારે ઉંદરોના ત્રાસથી બચવા માટે ૩૦૦ કિલો ઝેર અને ગુંદર લાગેલી ૪૦ હજાર ચાદરો બનાવી છે જેની મદદથી ઉંદરોને મારવાનો અને પકડવાની યોજના બનાવી છે. ઉંદરોને મારવાની અને પકડવાની આ કવાયત ટોક્યોની પ્રસિદ્ધ સીફૂડ માર્કેટ સુકિજી ફિશ માર્કેટને નવી જગ્યાઍ સ્થાળાંતરિત કરવા દરમિયાન કરવામાં આવશે. ૫૭ ઍકરમાં ફેલાયેલી સુકિજી ફિશ માર્કેટ હજારો ઉંદરોનું ઘર છે. માછલીઅોના ટુકડા અને ગટરના કારણે અહીં ઉંદરોનો ઉપદ્રવ વધ્યો છે. ૮૩ વર્ષ જૂનું આ બજાર ૨.૩ કિલોમીટર દુર તોયોસુમાં શિફટ કરવામાં આવશે. સુકિજી માર્કેટ દુનિયાનું સૌથી મોટું ફિશ માર્કેટ હોવાની સાથે સાથે જાપાનનું પ્રચલિત વાસન સ્થળ પણ છે. અહીંના ટુના માછલીના હરાજીની પ્રક્રિયાવિશ્વવિખ્યાત છે. સુકિજી ફિશ માર્કેટમાં ૯૦૦ દુકાનો છે જેમાં ૪૮૦ પ્રકારના સીફુડ આઇટમ અને ૨૭૦ પ્રકારના ફળ અને શાકભાજી વેચીને રોજનું ૧૪ મિલિયન યુઍસ ડોલરનો વેપાર થાય છે. આ માર્કેટને શિફટ કરવાનું કામ ઘણું મુશ્કેલ છે અને આ દરમિયાન ઘણાં ઉંદરો જમીનમાંથી બહાર આવશે. આ જ કારણ છે કે સરકારે મોટી સંખ્યામા ઉંદરોનો નાશ કરવાની યોજના બનાવી છે. આ યોજના માટે આજુબાજુના વિસ્તારના લોકોને સચેત કરી દેવાયાં છે જેથી માર્કેટમાંથી નીકળતાં ઉંદરોને સાવચેતીપૂર્વક પકડી શકાય. આ કામમાં જાપાનના ઘણાં જાણકારોને લગાવી દેવાયાં છે.